Forslag til enkel speidergudstjeneste:

**Klokkeslag**

**Inngangsbønn**
En eller flere speidere ber foran. De andre gjentar siste setning.
Løftede hender:
L: Kjære Gud, du er hos oss. Fyll oss med ditt lys. A: Fyll oss med ditt lys.
Hendene i kryss foran brystet:
L: Kjære Jesus, du går med oss. Bevar oss i din fred. A: Bevar oss i din fred.
Hendene mot hverandre foran brystet med fingertuppene opp:
L: Kjære Gud, du ser oss. Ta imot våre tanker og stille bønner. A: Ta imot våre tanker og stille bønner. Hendene strekt ut foran oss med håndflatene opp:
L: Kjære Jesus, du tar våre hender i dine. Led oss på din gode vei. A: Led oss på din gode vei.
Vi holder i hendene til dem som sitter ved siden av oss:
L: Gode Hellige Ånd, takk for at vi ikke er alene. Hjelp oss å se hverandre med kjærlighet. A: Hjelp oss å se hverandre med kjærlighet.

**Sang**
F.eks: «Fader du har skapt meg» Speidersang nr 63

**Enkel trosbekjennelse**
Jeg tror på Gud Fader, Jeg tros på Jesus Kristus, Jeg tror på den Hellige Ånd

**Bibeltekst**
2. Mosebok 2, 1-10 Miriam redder Moses
Se «Andaktsbok for oppdagere og stifinnere» side 105 for ideer til andakten.
Legg vekt på gode gjerninger i forhold til speiderloven

**Sang**
F.eks: «La oss vandre i lyset» Speidersang nr 96

**Forbønn**Speiderne leser det de har skrevet

**Fadervår**
Vår Far i himmelen. La navnet ditt helliges. La riket ditt komme. La viljen din skje på jorden slik som i himmelen. Gi oss i dag vårt daglige brød, og tilgi oss vår skyld, slik også vi tilgir våre skyldnere. Og la oss ikke komme i fristelse, men frels oss fra det onde. For riket er ditt og makten og æren i evighet.

**Speiderbønnen**

**Kirkeklokker** 3 x 3 Slag